google/wiki40b huggingface dataset:
Báhrám II.

Báhrám II. bol perzský veľkokráľ z rodu Sásánovcov vládnuci v rokoch 276 – 293. Jeho otcom bol kráľ Báhrám I. (vládol 273 – 276), dedom kráľ Šápúr I., jeden z najvýznamnejších perzských panovníkov v staroveku. Báhrám II. mal brata Hormizda, neskoršieho pretendenta trónu, a syna Báhráma, krátkodobého veľkokráľa v roku 293.
O vláde Báhráma II. je k dispozícii viacero faktických informácií ako o panovaní obidvoch jeho predchodcov. Je to dané jednak tým, že sa Báhrám udržal pri moci celých sedemnásť rokov, jednak dochovanými nápismi kňaza Kartíra, najvyššieho móbada zoroastrickej cirkvi. Kartír prakticky viedol za Báhráma štátne záležitosti a asi z jeho iniciatívy v ríši prebehlo prvé prenasledovanie inovercov – kresťanov, manichejcov a budhistov. Rozsah a dopad týchto akcií sú doteraz predmetom vedeckých debát.
Zahraničnopoliticky bol Báhrám na západe konfrontovaný s ofenzívnou politikou Rimanov vedených cisárom Carom, ktorí v roku 283 vpadli do Mezopotámie. Iba náhla Carova smrť zabránila vážnejším škodám, ale aj tak stihol dobyť sásánovské hlavné mesto Ktésifón. Historici sa domnievajú, že s novým cisárom Diokleciánom dohodli Báhrámovi vyslanci mier.
Z vnútropolitického hľadiska mala veľký význam vzbura Báhrámovho brata Hormizda, ktorú sa podarilo potlačiť iba s veľkými ťažkosťami. Sakom, podporujúcim Hormizda, bol potom ustanovený nový kráľ – Báhrámov syn a dedič. Presná chronológia udalostí je však vzhľadom na torzovitosť prameňov problematická.
Báhrám II., ktorý po sebe zanechal viac skalných reliéfov ako ktorýkoľvek iný perzský kráľ, zomrel prirodzenou smrťou hneď potom, čo stratil kontrolu nad Arméniou, ovládanou Peržanmi od čias Šápúra I.
Horná Lehota (okres Brezno)

Polohopis

Leží na západnom okraji centrálnej časti Horehronského podolia, na hranici podcelkov Lopejská kotlina a Bystrianske podhorie. Obcou preteká potok, ktorý sa južne od obce v osade Bruchačka vlieva do Hnusného.
Prístup do obce zabezpečuje cesta III/2374, ktorá odbočuje v Podbrezovej z cesty I/66 (Banská Bystrica – Brezno). Okresné mesto je vzdialené 13 km východným smerom, krajské mesto leží 40 km na západ.

Turizmus

Obec leží v atraktívnom prostredí južného úpätia Nízkych Tatier a do jej katastra patria i turistické centrá Krpáčovo a Tále. Kataster siaha až po hlavný hrebeň medzi Ďumbierom a Derešmi, vrátane Chopka a z neho vedúcich zjazdoviek. Súčasťou katastra Hornej Lehoty sú aj lokality Trangoška, Srdiečko a Kosodrevina, známe výbornými podmienkami na lyžovanie. 
Celá oblasť je popretkávaná sieťou turistických chodníkov, ktoré spájajú najmä podhorské oblasti s turistickými lokalitami a hlavným hrebeňom. Ľahko prístupné sú lyžiarske svahy v Krpáčove, Táľoch i na Kosodrevine. Vrcholom Chopka je vybudované prepojenie so strediskom Jasná na severnej strane pohoria. V hornolehotskom chotári leží aj Kamenná chata pod Chopkom.
Anna Kotočová

Kariéra

V roku 1990 vyhrala v drese Slávie PF Banská Bystrica česko-slovenskú ligu, bol to historicky prvý titul pre slovenský klub. V lige odohrala šesť sezón (1984 – 1990), nastrieľala 2 613 bodov. Od roku 1990 pôsobila vo Francúzsku v klube BAC Mirande a od roku 1994 v CJM Bourges. S týmto klubom sa stala šesťnásobnou majsterkou krajiny, trikrát vyhrala Euroligu a raz Pohár Liliany Ronchettiovej. Jej prednosťami boli výborné bránenie, pozičná hra a doskakovanie.
Česko-Slovensko reprezentovala v rokoch 1985 až 1992, odohrala 203 medzištátnych zápasov. Od roku 1993 reprezentovala Slovensko. Zúčastnila sa troch olympiád, štartovala na štyroch majstrovstvách sveta a na ôsmich majstrovstvách Európy. Na svetových šampionátoch obsadila s družstvom Česko-Slovenska dvakrát štvrté miesto, s reprezentáciou Slovenska bola na MS 1994 piata. Na majstrovstvách Európy získala dve strieborné a jednu bronzovú medailu, štyrikrát obsadila s družstvom štvrtú priečku.
V roku 2000 vyhrala anketu o Najlepšiu basketbalistku Slovenska v 20. storočí.
Buffalo (New York)

Šport

V Buffale má sídlo hokejový tím NHL Buffalo Sabres. 
V tomto tíme hral slovenský obranca Andrej Sekera a útočník Miroslav Šatan.
Chéméré

Poloha

Obec má rozlohu 37,31 km². Najvyšší bod je položený 60 m n. m. a najnižší bod 2 m n. m.

Obyvateľstvo

Počet obyvateľov obce je 2 171 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vandières (Marne)

Poloha

Obec má rozlohu 13,2 km². Najvyšší bod je položený 236 m n. m. a najnižší bod 63 m n. m.

Obyvateľstvo

Počet obyvateľov obce je 338 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Débats-Rivière-d’Orpra

Poloha

Obec má rozlohu 3,41 km². Najvyšší bod je položený 680 m n. m. a najnižší bod 402 m n. m.

Obyvateľstvo

Počet obyvateľov obce je 157 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaubadon

Poloha

Obec má rozlohu 7,54 km². Najvyšší bod je položený 124 m n. m. a najnižší bod 43 m n. m.

Obyvateľstvo

Počet obyvateľov obce je 423 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Imagine (programovací jazyk)

Imagine alebo Imagine Logo je programovací jazyk a IDE prostredie určený na výuku programovania na základných a stredných školách. Imagine je pokračovateľom programovacieho jazyka Logo.
Imagine Logo patrí medzi detské programovacie jazyky, napriek tomu v ňom možno písať aj komplexnejšie aplikácie. Motivačným základom je ovládanie korytnačky Žofky, ktorá ovláda niekoľko základných príkazov, ktoré žiak píše v materinskom jazyku. Na začiatku príkazy zadáva cez príkazový riadok, postupne však sady príkazov zoskupuje do procedúr a celých projektov.
Imagine v IDE prostredí je interpretačný jazyk, projekt možno skompilovať do exe súboru. Projekt tiež možno zverejniť na www stránkach, používateľ, ktorý by si ho chcel spustiť v prehliadači musí mať nainštalovaný plugin.
Školy zapojené do projektu Infovek majú zakúpenú multilicenciu pre všetkých svojich žiakov a učiteľov.

Premenné

urob "premenná hodnota – ak premenná ešte neexistovala, vytvorí ju a nastaví na hodnotu hodnota, inak len nastaví novú hodnotu
:premenná – použitie premennej, ktorá už bola definovaná
urob "premenná :premenná+5 – k hodnote premennej sa pripočíta 5

Definovanie procedúry

Príkazy sú oddelené medzerami alebo odriadkovaním, v tomto prípade ide o precedúru bez parametrov.
viem názovprocedúry :premenná príkaz1 príkaz2 ... príkazN koniec
Procedúra s jedným parametrom. Ak pri volaní procedúry nezadáme parameter, vyžiada si hodnotu od používateľa.
Ak by sme chceli, aby korytnačka nakreslila štvorec so zvolenou dĺžkou, možno to zadefinovať napríklad nasledujúcu procedúru:
viem štvorec :dĺžka opakuj 4 [dopredu :dĺžka doprava 90] koniec
Lappajärvi (jazero)

Lappajärvi je jazero vo Fínsku v obciach Lappajärvi, Alajärvi a Vimpeli. Je vyformované 23 km kráterom po dopade meteoritu. Vek krátera sa odhaduje na 77,85 (± 0.78) miliónov rokov (vrchná krieda v druhohorách).
Rozloha jazera je 145,49 km², počet ostrovov 56. Leží v nadmorskej výške 69,5 m n. m. a dosahuje maximálnu hĺbku 38 m. Pred 2. svetovou vojnou bol kráter považovaný za vyhasnutú sopku. Rovnako ako v prípade jazera Janisjarvi bol však neskôr preklasifikovaný na kráter meteorický.
Lichères

Poloha

Obec má rozlohu 4,94 km². Najvyšší bod je položený 117 m n. m. a najnižší bod 60 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Linghem

Poloha

Obec má rozlohu 3,63 km². Najvyšší bod je položený 80 m n. m. a najnižší bod 36 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Otvorená hra

Do skupiny otvorených hier patria otvorenia, v ktorých obe strany otvárajú dvojkrokom kráľovských pešiakov.

Španielska hra

Pozri článok Španielska hra.
Vnútorné Mongolsko

Vnútorné Mongolsko je autonómna oblasť Čínskej ľudovej republiky. Leží v severnej časti Číny a jej hlavným mestom je Chöch chot. Jej rozloha je 1 181 104 km² a je tak treťou najväčšou provinciou Číny. Na severe hraničí s dvoma štátmi: Mongolskom a Ruskom .
Počet obyvateľov provincie je viac ako 24 miliónov, z ktorých 79% tvoria etnickí Chanovia a 17% Mongoli. V menšej miere tu žijú aj Mandžuovia, Chuejovia, Evenkovia a Kórejci.
Povrch provincie tvoria z veľkej časti rozsiahle rovinaté stepi a polopúšte, v jej západnej časti sa rozprestiera z Mongolska zasahujúca púšť Gobi.
Graveron-Sémerville

Poloha

Obec má rozlohu 8,03 km². Najvyšší bod je položený 149 m n. m. a najnižší bod 133 m n. m.

Obyvateľstvo

Počet obyvateľov obce je 293 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viktoria Laurent-Skrabalova

Životopis

Narodila sa v Košiciach a vyrástla v Prešove. Pracovala ako dopisovateľka pre Prešovský Korzár. V roku 2004 sa v Bratislave zoznámila so svojim budúcim manželom a v roku 2006 sa za neho vo Francúzsku vydala a v súčasnosti žije v Paríži.
Píše v slovenskom a francúzskom jazyku. Jej tvorba je publikovaná na Slovensku, vo Francúzsku a v Belgicku.
Carlos Bocanegra

Súkromie

Carlos Bocanegra je synom mexického prisťahovalca a americkej matky. Bol vychovaný v Alta Lome v USA.

Chicago Fire

Carlos Bocanegra začínal s profesionálnym futbalom v klubu Chicago Fire. Hneď v prvej sezóne MLS bol Carlos Bocanegra vyhlásený nováčikom sezóny a vyhral U.S. Open Cup. Zaradil sa tak medzi najlepších obrancov súťaže. Dvakrát vyhral cenu MLS Defender of the Year (v rokoch 2002 a 2003).

Fulham

Začiatkom roku 2004 prestúpil Carlos Bocanegra do Fulhamu. Vo Fulhame hrával Carlos Bocanegra predovšetkým v strede obrany. Vo Fulhame hral aj jeho spoluhráč z reprezentácie Brian McBride. Z Fulhamu odišiel po vypršaní zmluvy na konci sezóny 2007/2008.

Rennes

Z Fulhamu prestúpil Carlos Bocanegra do tímu francúzskej ligy Stade Rennais FC. Dostal číslo 3, čo je jeho číslo z reprezentácie.
Villanière

Poloha

Obec má rozlohu 7,04 km². Najvyšší bod je položený 615 m n. m. a najnižší bod 240 m n. m.

Obyvateľstvo

Počet obyvateľov obce je 135 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klinika Grace

4. séria

4. séria sa v Spojených štátoch začala vysielať 27. septembra 2007 a posledný diel bol odvysielaný 22. mája 2008. Séria má 23 dielov.

5. séria

5. séria by mala mať 22. dielov. Prvý diel bol v USA odvysielaný 2. novembra 2008, posledný diel by mal byť odvysielaný začiatkom apríla 2009.

Ocenenia

Seriál získal mnoho ocenení i nominácii v časovom období 2004 - 2009. Najhodnotnejšie výhry sú Cena Emmy za rok 2008 za najlepší televízny seriál - kategória dráma - najlepšia herečka Katherine Heigl, Zlatý glóbus za rok 2007 za najlepší televízny seriál - kategória dráma, Zlatý glóbus za rok 2006 za najlepšia herečka v seriáli, miniseriáli... Sandra Oh a Cena Emmy za rok 2006 za najlepší televízny seriál - kategória dráma.
Melissa Benoistová

Kariéra

Začínala v seriáloch ako Zákon a poriadok : Špeciálna jednotka (1999) alebo Zločinné úmysly (2001). V roku 2008 sa však dostala do podvedomia divákov filmom Tennessee, kde si zahrala spolu s speváčkou Mariah Carey. Tiež sa pripojila v natáčaniu seriálu Glee, kde ukázala aj jej spevácky talent. Vidieť sme ju mohli vo štvrtej a piatej sérií. V roku 2014 si zahrala v oscarovom filme Whiplash a o rok neskôr, získala úlohu Kary Zor-El, v seriály Supergirl (2015). V roku 2016 nahradila herečku Lily Collins vo filme Lowriders. 
Medzi jej blízkych priateľov patrí príklad herec Grant Gustin.
Stomios z Élidy

Stomios (starogr. Στόμιος – Stomios) bol olympijský víťaz v päťboji v roku 376 pred Kr.
Stomios z Élidy zvíťazil v pentathlone na 101. olympijských hrách v roku 376 pred Kr. a v tejto disciplíne dosiahol aj tri víťazstvá na nemejských hrách. Pentathlon sa v Olympii zaviedol na 18. hrách v roku 708 pred Kr. a jeho prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol pentathlon veľmi obľúbený.
Staroveký autor Pausanias zaznamenal, že Stomios mal v olympijskej Altide sochu. Ako to hlásal nápis na podstavci, Stomios si zo súťaží v penthatlone odniesol jeden víťazný veniec z Olympie a tri z Nemeie. Pausanias ďalej uvádza: „Nápis hovorí ešte to, že Stomios ako veliteľ élidskej jazdy postavil víťazné znamenia a usmrtil nepriateľského náčelníka, po výzve na súboj. Éliďania vyhlasujú, že pochádzal zo Sikyónu, a že bol náčelníkom Sikyónčanov, a oni sami tiahli proti Sikyónu z priateľstva k Tébanom, spolu s vojskom z Boiótie. Zdá sa, že k výprave Éliďanov a Tébanov došlo po porážke Lakedaimončanov v bitke pri Leuktre." Sikyón bol Tébanmi dobytý v roku 369 pred Kr., t. j. niekoľko rokov po olympijskom víťazstve Stomia.
Ošupis

Priebeh toku

Pramení na severnom okraji mesta Palanga, vo štvrti Kontininkai. Tečie spočiatku severným smerom, ale pri Užkanavė sa stáča smerom na západ. 0,44 km po sútoku s potokom Kaniavosis sa vlieva do Baltského mora v katastri dediny Užkanavė. Potok preteká plochou nivou.

Parametre toku a súvisiace údaje

Šírka koryta sa pohybuje v rozmedzí niekoľkých desiatok cm (časť s názvom Vanagupė), až po 2 - 3,5 m. Hĺbka 0,2 - 0,8 m, miestami aj viac než 1 m. Dno je miestami piesčité (veľmi jemný piesok), miestami ílovité, s prímesou sapropelu a rašeliny. Prevažná väčšina toku je regulovaná. Na prelome rokov 2011/2012 bolo koryto vyčistené. Na pravom brehu prevládajú močiarne (rašelinaté) lúky s bohatým porastom rákosia a iná vlhkomilná flóra. Väčšinu ľavého brehu tvorí okraj veľmi pretiahnutej obce Užkaniavai. Táto dedina je silne poznamenaná turizmom a poskytovaním ubytovacích služieb najrôznejšieho typu. V roku 1999 bolo ústie Ošupisu zanesené pieskom. Pri neobvyklom suchu v polovici júla roku 2006, aké obyvatelia Palangy a jej okolia nepamätajú, potok Ošupis vyschol, v jeho koryte len miestami zostali bahnité kaluže.

Fauna

V potoku sa veľmi hojne vyskytujú lastúrniky korýtka. V okolí hniezdia rôzne druhy vodného vtáctva, najčastejšie labute a divé kačice, je to dôležitý okrsok migrujúcich a zimujúcich vtákov.

Použitie názvu

Rovnako ako pôvodný názov potoka Vanagupė (dnes názov horného toku) sa volá mestská štvrť v severnej časti Palanga Vanagupė, ulice v tejto štvrti (Vanagupės gatvė) a hotel. Podľa názvu potoka Ošupis dostala názov ulica, patriaca do južnej časti Šventoji: Ošupio takas (slov. cesta/chodník Ošupisu). V tejto ulici je hotel Ošupis.

Pôvod názvov

Terajší názov Ošupis môže byť prekladaný ako šumiaci/hučiaci potok (Ošti = šumieť a upė = rieka), potok dostal názov podľa toho, že vďaka priaznivým akustickým pomerom okolia je po celej dĺžke toku mimoriadne dobre počuť hukot (litovsky: ošimas) blízkeho mora, pôvodnejšie názov Vanagupė potom jastrabia rieka (Vanagas = jastrab a upė).
Adamello-Presanella

Adamello-Presanella je horský masív v Südliche Kalkalpen, ležiaci na území Talianska. Je značne zaľadnený, s niekoľkými ľadovcovými jazerami. Najvyšším vrchom je Presanella (3 556 m n. m.), najväčšie ľadovce Vedretta Mandrone a Vedretta della Lobbia. Zložený je prevažne z vápencov, iné zdroje udávajú žulu (tonalit a kremenný monzonit, ktorý má na základe výskytu v tejto oblasti aj lokálny názov adamellit) a bridlice.
Maillé (Vienne)

Poloha

Obec má rozlohu 12,32 km². Najvyšší bod je položený 153 m n. m. a najnižší bod 124 m n. m.

Obyvateľstvo

Počet obyvateľov obce je 587 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlhošť (prírodná rezervácia)

Chránené územie

Vyšší Vlhošť je vrch s vrcholom v nadmorskej výške 613,5 metrov nad morom. Vrchol Malého Vlhošťa (440 m n. m.) je vzdušnou čiarou necelý km ďaleko smerom na juh, v chránenom pásme medzi nimi je pieskovcová veža Helgy a sedlo pod Vlhošťom, kadiaľ prechádza modro značená turistická cesta. Po úpätí veľkého Vlhošťa vedie ďalšia cesta, vyznačená žlto. Oba vrcholy boli a sú pre verejnosť v čase hniezdenia vtákov neprístupné. Chránená lokalita je na katastrálnom území obcí Heřmánky, Hvězda pod Vlhoštěm a Litice.

Prírodná rezervácia

Rezervácia bola vyhlásená v roku 1998. Chránená oblasť má plochu 81,93 ha a nachádza sa v nadmorskej výške 360 – 613 metrov.
Chránené sú kvetnaté bučiny, borovicové lesy, vresy, lišajníky, pozoruhodný je výskyt lykovca jedovatého. Je tu o. i. mnoho druhov mäkkýšov (napr. vzácna rebernačka drobná) a vzácne druhy pavúkov (napr. pavúky Alopecosa fabrilis, Dipoena torva), žijú tu koník modrokrídly, hniezdi tu sokol sťahovavý, holub plúžik a rad ďalších druhov vtáctva. Na jar 2014 bolo nájdené hniezdo s mláďatami sokolov, ktoré boli okrúžkované.
Rezervácia je súčasťou územia európskeho významu č.5510 Ronov – Vlhošť.
Lamalou-les-Bains

Poloha

Obec má rozlohu 6,18 km². Najvyšší bod je položený 458 m n. m. a najnižší bod 175 m n. m.

Obyvateľstvo

Počet obyvateľov obce je 2 328 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Dizier (mesto)

Poloha

Mesto má rozlohu 47,69 km². Najvyšší bod je položený 205 m n. m. a najnižší bod 123 m n. m.

Obyvateľstvo

Počet obyvateľov je 24 825 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Viktor Tegelhoff

Kariéra

Už v juniorskom veku nastupoval za Iskru Ružomberok, neskôr odišiel za štúdiom do Bratislavy, kde hrával dlhé roky za ŠK Slovan Bratislava, s ktorým získal 4 federálne tituly. Bol prvým Slovákom v československej futbalovej reprezentácii po 2. svetovej vojne.
Nastúpil hneď v prvom povojnovom zápase reprezentácie v Paríži proti Francúzsku (0:3). V jednom zápase reprezentácie nastúpil ako kapitán. Hrával na pozícii stredného útočníka, ktorá v dnešnom modernom futbale nemá pravú analógiu, keďže sa aplikuje odlišný systém hry.
Po skončení aktívnej činnosti sa venoval trenérskej práci.
Roquebillière

Poloha

Obec má rozlohu 25,92 km². Najvyšší bod je položený 2 045 m n. m. a najnižší bod 500 m n. m.

Obyvateľstvo

Počet obyvateľov obce je 1 712 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sapporo

Sapporo (jap. 札幌市 – Sapporo-ši) je piate najväčšie mesto v Japonsku podľa počtu obyvateľov a tretie najväčšie podľa rozlohy. Je to hlavné mesto prefektúry Hokkaidó. Má rozlohu 1 121,12 km² a asi 1,9 milióna obyvateľov.
Je známe ako hostiteľské mesto Zimných olympijských hier v roku 1972 a vďaka každoročnému snežnému festivalu, ktorý priláka viac ako 2 milióny turistov z celého sveta.

História

Mesto Sapporo vzniklo roku 1868 nariadením japonskej vlády, ako budúce hlavné mesto novovytvorenej provincie Hokkaido a už od svojho založenia začalo lákať prisťahovalcov z iných častí Japonska. Roku 1870 sa začala výstavba nového mesta. Roku 1880 bolo Sapporo spojené s ostatnými časťami Japonska železnicou. Roku 1907 bola v Sappore založená Poľnohospodárska univerzita a v roku 1910 boli okolité obce, kvôli rýchlemu rastu mesta pripojené k Sapporu. Roku 1918 vznikol v meste systém mestskej električkovej dopravy. V roku 1972 bolo mesto hostiteľom zimnej olympiády. V súčasnosti patrí mesto medzi najväčšie a najdôležitejšie urbanistické sídlo na ostrove Hokkaidó.

Hospodárstvo

Hospodárstvo Sappora je charakterizované dominantným postavením sektora služieb v štruktúre ekonomiky mesta. Najväčšie priemyselné odvetvia podľa množstva zamestnancov sú informačné technológie, obchod a turizmus. Veľká časť turistickej atraktívnosti mesta spočíva v postavení Sappora, ako centra zimných športov s množstvom dobre vybavených a kvalitných zimných stredísk v blízkom okolí mesta. Mesto je centrom výrobného priemyslu celej oblasti Hokkaida. V meste sa vyrába oceľ, mechanické stroje, papier. Mesto je aj významným centrom potravinárskeho a pivovarníckeho priemyslu. Pivo vyrobené v pivovare Sapporo je známe a obľúbené v celom Japonsku.
Prosiečanka

Prosiečanka je potok na Liptove, preteká územím okresu Liptovský Mikuláš. Je to pravostranný prítok Váhu, meria 8 km a je tokom III. rádu.

Prameň

Pramení v Podtatranskej brázde, v podcelku Zuberecká brázda, na južnom svahu vrchu Diel (1 051,4 m n. m.) v nadmorskej výške približne 1 000 m n. m.
Kapusta obyčajná hlúbová

Kapusta obyčajná hlúbová alebo hlúbová kapusta (lat. Brassica oleracea var. medullosa; ďalšie názvy pozri nižšie) je taxón z druhu kapusta obyčajná.

Názov

Slovenské názvy sú: hlúbová kapusta , kapusta obyčajná hlúbová , kŕmny kel dreňový , kŕmny kel, kel kŕmny , kŕmna kapusta , dreňový kel , (?) kel dreňový, kravský kel hlúbový , kravský kel dreňový .
Vedecké názvy sú: Brassica oleracea var. medullosa , Brassica oleracea skupina Medullosa , Brassica oleracea Skupina Merrowstem Kale , Brassica oleracea Skupina Medullosa , Brassica oleracea cv. group Merrowstem Kale , Brassica oleracea convar. acephala var. medullosa , Brassica oleracea ssp. capitata (convar. acephala) var. medullosa , Brassica oleracea var. acephala subvar. medullosa , Brassica oleracea subsp./var. acephala podskupina medullosa , Brassica oleracea medullosa

Charakteristika

Pestuje sa v miernych oblastiach Eurázie, severnej Ameriky a Austrálie .
Výzorom je táto kapusta prechodom medzi listovým kelom (Brassica oleracea var. viridis) a kalerábom (Brassica oleracea var. gongylodes) a pravdepodobne aj vznikla krížením týchto dvoch rastlín. Je to dvojročná bylina, teda kvitne až na druhý rok. Stonka je predĺžená (1,3 m, maximálne 2 m), nezdrevnatená, silno zhrubnutá (hrúbka stonky: 10 alebo viac cm), nerozkonárená, listy sú primárne na jej vrchole. Spomínaným zhrubnutím stonky sa rastlina odlišuje od listového kelu, pričom ale treba dodať, že pri zemi je stonka tenká a okrem toho existujú aj prechodné formy kapusty obyčajnej hlúbovej k listovému kelu, ktoré majú relatívne tenkú stonku. Farba stonky je buď zelená (tzv. kŕmny kel dreňový biely) alebo fialová (tzv. kŕmny kel dreňový modrý). Listy sú veľké, stopkaté, mäsité, s ponorenou žilnatinou. Čepeľ dolných a stredných stonkových listov je lýrovito perovitá, s koncovým veľkým široko elipsovitým až okrúhlastým úkrojkom, na okraji zvlnená. Zo všetkých variet kapusty obyčajnej má kapusta obyčajná hlúbová najväčšie kvety. Používa sa najmä ako krmovina (listy aj stonka sú krmovina najmä pre hovädzí dobytok), ale aj ako zelenina.
Puntous

Poloha

Obec má rozlohu 8,85 km². Najvyšší bod je položený 345 m n. m. a najnižší bod 241 m n. m.

Obyvateľstvo

Počet obyvateľov obce je 208 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hornaing

Poloha

Obec má rozlohu 8,95 km². Najvyšší bod je položený 45 m n. m. a najnižší bod 16 m n. m.

Obyvateľstvo

Počet obyvateľov obce je 3 331 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tadžičtina

Fonológia

Tadžičtina má 6 samohlások a 22 spoluhlások. Prízvuk je (okrem niekoľkých výnimiek) na poslednej slabike.

Gramatika

Gramatika tadžičtiny je takmer zhodná s perzskou, s istými odchýlkami.

Užitočné frázy

(transliterácia z tadžickej azbuky)
Assalóm - Ahoj
Šumó či chél? - Ako sa máš?
Rahmat, chůb. - Ďakujem, dobre.
Rahmat alebo Tašakkur - Ďakujem.
Šumó az kudžó hastéd? - Odkiaľ si?
Man az Slovakija hastam. - Som zo Slovenska.
Rozières-sur-Mouzon

Poloha

Obec má rozlohu 4,78 km². Najvyšší bod je položený 406 m n. m. a najnižší bod 330 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pankratický objektív

Pankratický objektív (iné názvy: zoom, transfokátor, variobjektív) je objektív s premenlivou ohniskovou vzdialenosťou. Je tak možné pomocou jediného objektívu prechádzať napríklad zo širokouhlej snímky na snímku teleobjektívom. Daňou za jednoduché nastavovanie ohniskovej vzdialenosti býva, v porovnaní s objektívmi pevnej ohniskovej vzdialenosti, horšia kvalita obrazu.
Teratosaurus

Charakteristika

Dĺžka teratosaura sa odhaduje na 6 m, vďaka čomu, patril medzi najväčšie dravé dinosaury obdobia triasu. Mal zavalité telo, veľkú hlavu, svalnatý krk a dlhý kostnatý chvost. Jeho silné predné končatiny boli ukončené tromi ostrými pazúrmi. Pohyboval sa na dvoch dlhých, silných trojprstých nohách. Medzi jeho blízkych príbuzných možno zaradiť amerického Prostosucha a juhoamerického Saurosucha.
Ambrus

Poloha

Obec má rozlohu 12,35 km². Najvyšší bod je položený 175 m n. m. a najnižší bod 68 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE